smcproject/ml-wiki-sentences huggingface dataset:
വെൽഡിംഗ് ഫ്ലാഷിൽ നിന്ന് സംരക്ഷണം നൽകുന്നതിനാൽ ഇവയെ പലപ്പോഴും "ഫ്ലാഷ് ഗോഗലുകൾ" എന്നും വിളിക്കുന്നു.
ഭാരം കുറഞ്ഞതും വഴക്കമുള്ളതുമായ സവിശേഷതകൾ ഉള്ളതിനാൽ നൈലോൺ ഫ്രെയിമുകൾ സാധാരണയായി സ്പോർട്സിനായുള്ള സുരക്ഷാ കണ്ണടയ്ക്കായി ഉപയോഗിക്കുന്നു.
സാധാരണ ഗ്ലാസുകളിൽ നിന്ന് വ്യത്യസ്തമായി, സുരക്ഷാ ഗ്ലാസുകളിൽ പലപ്പോഴും കണ്ണുകൾക്ക് മുന്നിൽ നിന്നും വശങ്ങളിൽ നിന്നുമുള്ള സംരക്ഷണം ഉൾപ്പെടുന്നു.
സൺഗ്ലാസുകൾ
ശോഭയുള്ള പ്രകാശത്തിൽ നിന്നും,അതുപോലെ അൾട്രാവയലറ്റ് (യുവി) പ്രകാശത്തിൽ നിന്നൂം സംരക്ഷണം നൽകുന്നവയാണ് സൺഗ്ലാസുകൾ.
അൾട്രാവയലറ്റ് പ്രകാശത്തിന്റെ അപകടങ്ങളിൽ നിന്ന് കണ്ണുകളെ ശരിയായി സംരക്ഷിക്കുന്നതിന്, സൺഗ്ലാസുകൾക്ക് യുവി -400 ബ്ലോക്കർ ഉണ്ടായിരിക്കണം, അത് അപകടമുണ്ടാക്കുന്ന മുഴുവൻ ലൈറ്റ് സ്പെക്ട്രത്തിനും എതിരെ മികച്ച കവറേജ് നൽകുന്നു.
ഫോട്ടോസെൻസിറ്റീവ് ആയ ഫോട്ടോക്രോമിക് ലെൻസുകൾ അൾട്രാവയലറ്റ് ലൈറ്റ് അടിക്കുമ്പോൾ ഇരുണ്ട് വരും.
ഇത്തരം ലെൻസുകൾ ഡേ-നൈറ്റ് ലെൻസുകൾ എന്നും അറിയപ്പെടാറുണ്ട്.
സൺഗ്ലാസ് ലെൻസുകളിൽ പ്രയോഗിക്കാൻ കഴിയുന്ന ഒരു അധിക സവിശേഷതയാണ് ലൈറ്റ് പോളറൈസേഷൻ.
ഫോളറൈസേഷന്, തിരശ്ചീനമായി ധ്രുവീകരിക്കപ്പെട്ട പ്രകാശകിരണങ്ങൾ നീക്കം ചെയ്യുന്നതിനായി ധ്രുവീകരണ ഫിൽട്ടറുകൾ സ്ഥാപിച്ചിരിക്കുന്നു, ഇത് തിരശ്ചീന പ്രതലങ്ങളിൽ നിന്ന് വരുന്ന ഗ്ലെയർ ഇല്ലാതാക്കുന്നു.
ധ്രുവീകരിക്കപ്പെട്ട സൺഗ്ലാസുകൾ പൈലറ്റുമാർക്ക് ചില ബുദ്ധിമുട്ടുകൾ സൃഷ്ടിച്ചേക്കാം.
ലിക്വിഡ്-ക്രിസ്റ്റൽ ഡിസ്പ്ലേകൾ പലപ്പോഴും ധ്രുവീകരിക്കപ്പെട്ട പ്രകാശം പുറപ്പെടുവിക്കുന്നതിനാൽ പോളറൈസ്ഡ് സൺഗ്ലാസുകൾ ഉപയോഗിച്ച് നോക്കുമ്പോൾ, ചില ദിശകളിൽനിന്ന് കാണാൻ ബുദ്ധിമുട്ട് തോന്നാം.
സൺഗ്ലാസുകൾ സൗന്ദര്യാത്മക ആവശ്യങ്ങൾക്കായോ അല്ലെങ്കിൽ കണ്ണുകൾക്ക് സംരക്ഷണത്തിനോ ധരിക്കാം.
ഈ കാരണങ്ങളാൽ പ്രചാരത്തിലുണ്ടായിരുന്ന സൺഗ്ലാസുകളുടെ ഉദാഹരണങ്ങളിൽ ടീ ഷേഡുകളും മിറർഷെയ്ഡുകളും ഉൾപ്പെടുന്നു.
പല അന്ധരും സൗന്ദര്യവർദ്ധക കാരണങ്ങളാൽ കണ്ണുകൾ മറയ്ക്കാൻ ഏതാണ്ട് അതാര്യമായ ഗ്ലാസുകൾ ധരിക്കുന്നു.
സൺഗ്ലാസുകളിൽ തിരുത്തൽ ലെൻസുകൾ ഉൾപ്പെടുത്താൻ കഴിയും, പക്ഷെ അതിന് കുറിപ്പടി ആവശ്യമാണ്.
ക്ലിപ്പ്-ഓൺ സൺഗ്ലാസുകൾ അല്ലെങ്കിൽ സൺഗ്ലാസ് ക്ലിപ്പുകൾ ഉപയോഗിക്കുന്ന കണ്ണടയിൽ തന്നെ ഘടിപ്പിക്കാം.
ഇതും കാണുക കണ്ണാടി - ദർപ്പണം സ്ഫടികം റിഫ്രാക്റ്റീവ് സർജറി അവലംബം
കണ്ണപുരം കിഴക്കേക്കാവ് ഭഗവതിക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ  വൃത്തിയാക്കി എടുക്കേണ്ടതുണ്ട്‌.
കേരളത്തിലെ കണ്ണൂർ ജില്ലയിലെ കണ്ണപുരത്താണ് സ്ഥിതി ചെയ്യുന്ന ഒരു കാവാണ്‌ കിഴക്കേക്കാവ് .
ദുർഗ്ഗയാണ് ഇവിടത്തെ പ്രതിഷ്ഠ.
ലക്ഷ്മി , സരസ്വതി , കാളി എന്നീ ഭാവങ്ങളിൽ ദുർഗ്ഗ ഇവിടെ കുടികൊള്ളുന്നു എന്ന് വിശ്വസിക്കപ്പെടുന്നു.
ഐതിഹ്യം തുടങ്ങുന്നതിങ്ങനെയാണ്, വലിയവീട്ടിൽകാരണവൻ തെക്കുംമ്പാട് പെരുംകൂലോം തായക്കാവിൽ ഇളംകോലം കാണുവാൻ ആചാരക്കുടയും ചുരലും കൈവിളക്കുമായി തിരിച്ചു.
ഭക്തിയുടെപാരമ്യതയിൽ ദേവിക്കു കാരണവരെയും, കാരണവർക്ക് തിരിച്ചും കണ്ട് മതിവന്നില്ലാ അവസ്ഥ വന്ന്, വെള്ളൊലമെയ്ക്കുടയിൽ എഴുന്നളളീ തീരദേശത്തിനു കിഴക്ക്, കിഴക്കുതൃക്കൺപാർത്തല്ലങ്കരിച്ചു (മറ്റുപൂർവസ്ഥാനങ്ങൾ രണടിലും ദേവിപടിഞ്ഞാറ് അഭിമുഖമായാണ് ഉപവിഷ്ടയാകുന്നത്) കുടിയിരുന്നഇടമാണ് കിഴക്കെകാവ്.
ഉത്സവാഘോഷം തുലാവം10 വെച്ചുചാർത്തി ദേവപ്രശ്നം .
തുലാമാസം 10 കഴിഞ്ഞുള്ള കാർത്തികനക്ഷത്രം തൃപ്പുത്തരി,രോഹിണീ നക്ഷത്രം മറുപുത്തരി.
ധനുമാസം 5 കളിയാട്ടമഹോത്സവത്തിനുള്ള അടയാളം കൊടുക്കൽ.
ധനുമാസം 11 മുതൽ 15 വരെ കളീയാട്ടമഹോത്സവം.
ധനുമാസം 20 തീയതി കരിയിടൽകര്മ്മം,ഗുരുതിപൂജ,ഗുരുതിതർപ്പണം.
കുഭമാസത്തിലെ ആയില്യംനാളീൽ നാഗമൂട്ട്.
മീനമാസത്തിലെ കാർത്തിക തൊട്ട് പൂരം വരെ പൂരമഹോത്സവം.
മേടമാസം ഒന്നാം തീയതി വിഷുക്കണി കഴിഞ്ഞു നടയടക്കുന്നു കളിയാട്ടമഹോത്സവത്തിനുകെട്ടിയാടുന്ന തെയ്യങ്ങൾ
ശങ്കരകാളാമാഞ്ഞാളിയമ്മ,ചുഴലിഭഗവതി,കോലസ്വരൂപത്തിങ്കൽതായി,ധർമ്മദൈവം,
പുലിയൂരുകണ്ണൻ,നെടുബാലിയൻ,വെട്ടയ്ക്കൊരുമകൻ,നാഗകന്നിയമ്മ,ഇളംകോലം(ദാരികവധം),
രക്തചാമുണ്ഡി,വിഷ്ണുമൂർത്തി,വയനാട്ടുകുലവൻ.
കളിയാട്ടമഹോത്സവത്തിനു തിരുവരങ്ങിലെത്തുന്ന പുറാട്ടുകൾ
പനിയന്മാർ,ഇളയമ്മയും മൂത്തമ്മയും,നബോലൻ,മാപ്പിളപുറാട്ട്.
ആരാധ്യസ്ഥാനങ്ങൾ
കോലസ്വരൂപത്തിങ്കൽതായി(മഹാലക്ഷമി),ചുഴലിഭഗവതി(മഹാസരസ്വതി),ശങ്കരകാളാമാഞ്ഞളി(മഹാകാളി)എന്നീ ദേവതളെ പ്രധാനശ്രീകോവിലിനകത്തും.
നെടുബാലിയൻ ദൈവം,വെട്ടയ്ക്കൊരുമകൻ,ധർമ്മദൈവം,ഗുരു,ശ്രീ പീഠദേവതാസ്ഥാനം പുറംകൊട്ടിലിലും,തെക്കെപള്ളിയറയിൽ പുലിയൂരുകണ്ണൻ ദൈവം,നാഗകന്നിയമ്മയെ കെട്ടിയാരാധിക്കുന്ന നാഗസ്ഥാനം,കന്നിമൂലയിൽ ബ്രഹ്മരക്ഷസ്സ്,വടക്കെപള്ളീയറയിൽ രക്തചാമുണ്ഡിയെയും വിഷ്ണുമൂർത്തിയെയും,കൊട്ടുപ്പുറത്ത് ദേവി ശക്തിപീഠത്തിലെഴുന്നള്ളി ഉപവിഷ്ടയാകുന്നയിടം.
വടക്കെഭാഗത്തെ അമൃത്കലശത്തറകൾ,സോമതീർഥപടവിലെ പൂരമാടം,ഈശാനകോണിലെ
ഗുരുകാരണവസന്നിധി,ക്ഷേത്രകാവൽക്കരനായ വയനാട്ടുകുലവൻദൈവത്തിന്റെ തിരുമുത്തിനുപുറത്തെ പള്ളിയറ,പൂർവ്വസ്ഥാനാത്തുള്ള നാഗവും ആരാധ്യസ്ഥാനങ്ങളാണ്.
മഹത്ത്വങ്ങൾ
കോലസ്വരൂപത്തിന്റെ കുലദേവതയായ കോലസ്വരൂപത്തിങ്കൽത്തായിയെയും, ചുഴലിസ്വരൂപത്തിന്റെ കുലദേവതയായ ചുഴലിഭഗവതിയെയും, അള്ളടം സ്വരൂപത്തിനെറ് ദേവതയായ ശങ്കരകാള മാഞ്ഞാളീയെയും ഒരു പള്ളിയറകകത്ത് ആരാധിക്കുന്നു.
ഇങ്ങനെ മൂന്നു നാട്ടു- രാജ്യദേവതകളെ ഒരു ശ്രീകോവിലനകത്ത് മൂർത്തി കല്പനയിലും,തിഗുണാംബികയായി ബ്രഹമ്കല്പനയിലും ആരാധിക്കുന്നു.
അപൂർവമായ താന്ത്രീകഅനുഷ്ടാനച്ചിട്ടയുള്ള ക്ഷേത്രങ്ങളീലൊന്നാണ്,ഇവിടെ പൂജാകർമ്മങ്ങൾ കാൽപിണച്ചുവച്ചു നിന്നുകൊണ്ടാണ്,സാധാരണയായി പത്മാസനത്തിലിരുന്നാണ്(സുഖപൂരകാസനം)ക്ഷേത്രത്തിൽ പൂജാകർമ്മങ്ങൾ.
ഭദ്രകാളി ദാരുകവധം നടത്തുന്നത് നാന്ദകവാൾ(ഒരാളൂടെ തലയ്ക്കു ചേർന്ന)ഉപയോഗിച്ചാണ്, കളീയാട്ടമഹോത്സവത്തിനു ദേവി അസുരവധം(കുലകൊത്തുന്നത്)നടത്തുന്നത് ക്ഷേത്രത്തിൽ പൂജിക്കുന്ന ഈ വാൾ കൊണ്ടാണ്.
കണ്ണടക്കരടി ഇംഗ്ലീഷ് വിലാസം https://ml.wikipedia.org/wiki/Andean_bear
തെക്കേ അമേരിക്കയിൽ കാണപ്പെടുന്ന ഒരിനം കരടിയാണ് കണ്ണടക്കരടി - Spectacled bear (ശാസ്ത്രീയനാമം: Tremarctos ornatu ).
ഇവയുടെ നേത്രങ്ങൾക്കു ചുറ്റുമുള്ള ഇളം മഞ്ഞനിറമാണ് ഈ പേര് ലഭിക്കാൻ കാരണം.
മറ്റു കരടികളെ അപേഷിച്ച് ഇവയുടെ മുഖം ചെറുതാണ്.
ആൻഡീസ് പർവത നിരകളിലുള്ള വന മേഖലകളിൽ ഇവ കൂടുതലായി കാണപ്പെടുന്നതിനാൽ ആൻഡിയൻ കരടി യെന്നും ഇവ അറിയപ്പെടുന്നു.
കൃഷിയിടങ്ങളിലും മറ്റും നാശനഷ്ടം വരുത്തുന്നതിനാൽ ഇവ വ്യാപകമായി വേട്ടയാടപ്പെടുന്നു.
ഈ സസ്തനികളിൽ ആൺ കരടികൾ 200 കിലോഗ്രാം വരെ ഭാരം വയ്ക്കുന്നു.
ആൺ കരടികളെ അപേഷിച്ച് പെൺ കരടികൾക്ക് പകുതിയോളം മാത്രമേ ഭാരമുള്ളു .
ഇവയുടെ നീളൻ രോമങ്ങൾ ബ്രൗണും ചുവപ്പും കലർന്ന നിറത്തിലോ കറുപ്പ് നിറത്തിലോ കാണപ്പെടുന്നു.
പകൽ സമയം അധികവും വിശ്രമിക്കുന്ന ഇവ രാത്രിസഞ്ചാരികളാണ്.
വിത്തുകൾ, പഴങ്ങൾ, പനവർഗ്ഗ ചെടികൾ, കരിമ്പ്, തേൻ തുടങ്ങിയവയാണ് കണ്ണാടിക്കരടിയുടെ ആഹാരം.
സസ്യാഹാരപ്രിയരായ ഇവ ചിലപ്പോൾ ചെറുജീവികളെയും ലഭ്യതയനുസരിച്ച് ഭക്ഷിക്കുന്നു.
പ്രത്യേക തരം ശബ്ദം പുറപ്പെടുവിച്ചാണ് ഇവ ആശയവിനിമയം നടത്തുന്നത്.
ജനുവരി, മാർച്ച് മാസങ്ങളിലാണ് കണ്ണടക്കരടിക്ക് കുഞ്ഞുങ്ങളുണ്ടാകുന്നത്.
കുഞ്ഞുങ്ങൾ ഒരു വർഷത്തോളം അമ്മയുടെ പരിചരണത്തിൽ വസിക്കുന്നു.
25 വയസ്സ് വരെയാണ് ശരാശരി ഇവയുടെ ആയുസ്സ്.
അവലംബം പുറത്തേക്കുള്ള കണ്ണികൾ Wikimedia Commons has media related to Tremarctos ornatus .
Andean Bear Conservation Project www.sbc-peru.org
ഉത്തര കന്നഡ ജില്ല ഇംഗ്ലീഷ് വിലാസം https://ml.wikipedia.org/wiki/Uttara_Kannada
കർണാടക സംസ്ഥാനത്തിൽ കൊങ്കൺ തീരത്തായി സ്ഥിതിചെയ്യുന്ന ഒരു ജില്ലയാണ്‌ ഉത്തര കന്നഡ ജില്ല ( തുളു / കന്നഡ : ಉತ್ತರ ಕನ್ನಡ ಜಿಲ್ಲೆ ) നോർത്ത് കനറ എന്ന് ഒരു പേരും ഈ ജില്ലയ്ക്കുണ്ട്.
ഈ ജില്ലയുടെ ആസ്ഥാനം കാർവാർ ആണ്‌.
തെക്ക് ഉഡുപ്പി ജില്ല , വടക്ക് ബെൽഗാം , ഗോവ , കിഴക്ക് ധാർവാഡ് , ഹാവേരി , പടിഞ്ഞാറ് അറബിക്കടൽ എന്നിവയാണ്‌ ഉത്തര കന്നഡ ജില്ലയുടെ അതിർത്തികൾ.
കാർവാർ ആണ് ജില്ലാസ്ഥാനം.
350 - 525 കാലഘട്ടത്തിൽ കാദംബ രാജവംശം ഉത്തര കന്നഡ ജില്ലയിലെ ബനവാസി ആസ്ഥാനമാക്കിയായിരുന്നു ഭരിച്ചിരുന്നത്.
1750കളിൽ മറാത്ത രാജവംശത്തിന്റെയും പിന്നീട് ടിപ്പുവിന്റെയും അധീനതയിലായിരുന്നു.
1799-ൽ നാലാം മൈസൂർ യുദ്ധത്തിൽ വീരമൃത്യു വരിച്ചതോടെ ടിപ്പുവിൻറെ കൈവശമുണ്ടായിരുന്ന കന്നഡ (കെനറ) ജില്ല ബ്രിട്ടിഷ് ഈസ്റ്റ് ഇന്ത്യാ കമ്പനിയുടെ അധീനതയിലായി.
1859ൽ കന്നഡ (കെനറ) ജില്ല രണ്ടായി വിഭജിച്ച് ദക്ഷിണ കന്നഡ എന്നും ഉത്തര കന്നഡ എന്നും വേർതിരിക്കപ്പെട്ടു.
ദക്ഷിണ കന്നഡ മദ്രാസ് സംസ്ഥാനത്തിൻറെ കീഴിലായപ്പോൾ ഉത്തര കന്നഡ ബോംബേ പ്രസിഡൻസിയുടെ കീഴിലായി.
സ്വാതന്ത്ര്യലബ്ദിക്കുശേഷം ബോംബേ പ്രസിഡൻസി ബോംബേ സംസ്ഥാനമായി,  1956 ബോംബേ സംസ്ഥാനത്തിന്റെ തെക്ക് ഭാഗത്തുള്ള പ്രദേശങ്ങൾ മൈസൂർ സംസ്ഥാനത്തിൽ ലയിപ്പിച്ചു, 1972-ൽ മൈസൂർ സംസ്ഥാനം കർണാടകയായി.
അവലംബങ്ങൾ പുറത്തേക്കുള്ള കണ്ണികൾ Uttara Kannada district എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉത്തര മധ്യ റെയിൽ‌വേ ഇംഗ്ലീഷ് വിലാസം https://ml.wikipedia.org/wiki/North_Central_Railway_Zone_(India)
ഇന്ത്യൻ റെയിൽവേയുടെ പതിനേഴ് മേഖലകളിൽ ഒന്നാണ് അലഹബാദ് ആസ്ഥാനമായ ഉത്തരമധ്യ റെയിൽ‌വേ .
അലഹബാദ്, ജാൻസി, ആഗ്ര എന്നീ ഡിവിഷനുകൾ ഉത്തര മധ്യ റെയിൽ‌വേയുടെ കീഴിൽ വരുന്നു.
പുറത്തേക്കുള്ള കണ്ണികൾ North Central Railway - Homepage Archived 2011-06-12 at the Wayback Machine .
Indian Railways reservations
ഉത്തര കൊറിയയിലെ വിദ്യാഭ്യാസം Mangyondae Schoolchildrens Palace in Pyongyang
ഉത്തര കൊറിയയിലെ വിദ്യാഭ്യാസം പൊതുമേഖലയിലാണ് നടക്കുന്നത്.
സർക്കാർ ആണ് മുഴുവൻ പണവും മുടക്കുന്നത്.
സാർവത്രികമായ വിദ്യാഭ്യാസമാണ്.
15 വയസിനും അതിനു മുകളിലുള്ളതുമായ പൗരന്മാരുടെ ദേശീയസാക്ഷരത ഉത്തര കൊറിയയിൽ 100 ആണ്.
കുട്ടികൾ ഒരു വർഷത്തെ കിൻഡർഗാർട്ടൻ, 4 വർഷത്തെ പ്രാഥമികവിദ്യാഭ്യാസാം, 6 വർഷത്തെ സെക്കന്ററി വിദ്യാഭ്യാസം, അതുകഴിഞ്ഞ് സർവ്വകലാശാല വിദ്യാഭ്യാസം എന്നിവയിലൂടെ കടന്നുപോകേണ്ടതുണ്ട്.
1988ലെ യുനെസ്കോയുടെ കണക്കുപ്രകാരം ഉത്തര കൊറിയയിൽ 35000 പ്രീ പ്രൈമറി സ്കൂളുകളും 59000 പ്രാഥമിക പാഠശാലകളും 111,000 സെക്കന്ററി സ്കൂളുകളും 23000 കോലജുകളും സർവ്വകലാശാലകളുമുണ്ട്.
4000 മറ്റു ബിരുദ ക്ലാസിൽ പഠിപ്പിക്കുന്ന അദ്ധ്യാപകരുമുണ്ട്.
History Children make the emblem of the Workers' Party of Korea as they practice for a torch march on Kim Il-sung Square in Pyongyang, 2012.
ഉത്തര കൊറിയയിലും പരമ്പരാഗതമായി കൊറിയൻ ജനതയിലും സാമൂഹ്യവും സാംസ്കാരികവുമായ വികാസത്തിന്റെ അടിസ്ഥാനമായി നിലകൊണ്ടുവരുന്നുണ്ട്.
രണ്ടു കൊറിയകളും ഇക്കാര്യത്തിൽ ഭിന്നമല്ല.
ജോസിയോൺ രാജവംശകാലത്ത് പ്രവിശ്യകളിലും തലസ്ഥാനത്തെ 4 സീനിയർ സെക്കന്ററി സ്കൂളുകളിലും രാജകീയസഭ കൺഫ്യൂഷ്യസ് തത്ത്വങ്ങൾ പഠിപ്പിക്കുവാനായി സംവിധാനമൊരുക്കിയിരുന്നു.
അന്ന് സർക്കാർ സംവിധാനത്തിലുള്ള പ്രാഥമികപാഠശാലകൾ ഉണ്ടായിരുന്നില്ല.
പതിനഞ്ചാം നൂറ്റാണ്ടിൽ സർക്കാർ സ്കൂളുകൾ അവയുടെ നിലവാരം കുറഞ്ഞുപോയതിനാൽ സ്വകാര്യ സ്കൂൾ വിദ്യാഭ്യാസത്തിന്റെ പ്രാധാന്യമേറി.
സിയോവോൺ എന്ന പേരിൽ അവ നവ കൺഫ്യൂഷ്യൻ തത്ത്വങ്ങളുടെ പുനരുദ്ധാരണത്തിനുള്ള സ്ഥാപനങ്ങളായി മാറി.
സിയോളിലെ ദേശീയ കൺഫ്യൂസിയൻ സർവ്വകലാശാലയായ സിയോങ്‌ഗ്യുങ്‌വാൻ ആണ് ഹയർസെക്കന്ററി വിദ്യാഭ്യാസം നൽകാൻ നിയുക്തമായത്.
ഇതിൽ ചേരാവുന്നവിദ്യാർത്ഥികളുടെ 200 ആയി നിജപ്പെടുത്തിയിരുന്നു.
താഴ്ന്ന നിലയിലെ സിവിൽ സർവ്വീസ് പരിക്ഷ ജയിച്ച അവർ ഉയർന്ന പഠനത്തിനായാണ് അവിടെച്ചേർന്നത്.
പത്തൊമ്പതാം നൂറ്റാണ്ടും ഇരുപതാം നൂറ്റാണ്ടും പ്രധാന വിദ്യാഭ്യാസ മാറ്റങ്ങൾക്കു സാക്ഷിയായി.
സിയോവോൺ സർക്കാർ നിർത്തലാക്കി.
പാശ്ചാത്യ പാഠ്യപദ്ധതി നടപ്പിലാക്കുന്ന സ്കൂളുകൾ ആ കാലഘട്ടത്തിൽ ക്രിസ്ത്യൻ മിഷനറിമാർ തുടങ്ങി.
1886ൽ സിയോളിൽ അമേരിക്കൻ മെഥോഡിസ്റ്റ് മിഷനറിമാർ പ്രാഥമിക വിദ്യാലയമായിത്തുടങ്ങിയ എഹ്വ വനിതാ സർവ്വകലാശാല അവയിൽ വനിതകൾക്കുള്ള ആദ്യ സ്കൂൾ ആയിരുന്നു.
ഈ സാമ്രാജ്യത്തിന്റെ അന്ത്യനാളായപ്പൊഴെയ്ക്കും മിഷണറികളും മറ്റുള്ളവരുമായി കൊറിയയിൽ 3000 സ്കൂളുകളോളം പെൺകുട്ടികൾക്കും ആൺകുട്ടികൾക്കുമായി സ്ഥാപിക്കപ്പെട്ടു.
കൊറിയയുടെ വടക്കൻ ഭാഗത്തെ കേന്ദ്രികരിച്ചാണീ സ്കൂളുകളിൽ മിക്കതും തുടങ്ങിയത്.
ജപ്പാൻ കൊറിയയെ കീഴടക്കി തങ്ങലുടെ രാജ്യത്തോട് ചെർത്തപ്പോൾ, രണ്ടു ലക്ഷ്യങ്ങളോടെ അവർ അവിടത്തെ വിദ്യാഭ്യാസ സംവിധാനം ഒരുക്കി.
കൊറിയക്കാർക്കു ജോലികളിൽ സഹായിക്കാനായി ചുരുങ്ങിയ വിദ്യാഭ്യാസത്തീനായും കൊറിയയിൽ അന്ന് താമസമുറപ്പിച്ച് ജപ്പാങ്കാർക്ക് ഉന്നത്മായ വിദ്യാഭ്യാസവും പ്ലാൻ ചെയ്തു.
കൊരിയക്കാർക്കു ഗുണകരമായ രിതിയിലല്ല ജപ്പാങ്കാർ വിദ്യാഭ്യാസ സൗകര്യമൊരുക്കിയത്.
തങ്ങളുടെ ഭരണം സുഗമമാകാനായി കൊറിയക്കാരെ സജ്ജമാക്കുക മാത്രമായിരുന്നു ഉദ്ദേശം.
ഉത്തര കൊറിയയുടെ സ്ഥാപനത്തോടെ സോവിയറ്റ് യൂണിയന്റെ മാതൃകയിൽ വിപുലമായ ഒരു വിദ്യാഭ്യാസ സംവിധാനമാണ് ഉത്തര കൊറിയയിൽ ഒരുക്കിയത്.
ഉത്തര കൊറിയൻ സ്രോതസ്സുകൾ അനുസരിച്ച്, ഉത്തര കൊറിയയുടെ സ്ഥാപനസമയത്ത്, സ്കൂളിൽ പഠിക്കാനായി പ്രായമായ മൂന്നിൽ രണ്ട് കുട്ടികളും സ്കൂളിൽ പോകുന്നില്ലായിരുന്നു, കൂടുതലും 23 ലക്ഷം വരുന്ന പ്രായമുള്ളവരായ നിരക്ഷരർ ആയിരുന്നു.
1950ൽ പ്രാഥമിക വിദ്യാഭ്യാസം നിർബന്ധിതമാക്കി.
പെട്ടെന്നു പൊട്ടിപ്പുറപ്പെട്ട കൊറിയൻ യുദ്ധം സാർവത്രികമായ പ്രാഥമികവിദ്യാഭ്യാസമെന്ന ലക്ഷ്യം 1956 വരെ സാധിച്ചില്ല.
1958ൽ ഉത്തര കൊറിയ ഈ ലക്ഷ്യം (7 വയസ്സിൽ) നിർബന്ധിതമായ പ്രാഥമികവും ദ്വിതീയവുമായ വിദ്യാഭ്യാസം ഏവർക്കും സാദ്ധ്യമാക്കിയതായി കൊറിയൻ സർക്കാർ അവകാശപ്പെട്ടു.
1959ൽ എല്ലാ സ്കൂളുകളിലും സർക്കാർ ചിലവിൽ സാർവത്രികവിദ്യാഭ്യാസം സാദ്ധ്യമാക്കി.
വിദ്യാഭ്യാസ സൗകര്യവും അദ്ധ്യാപനവും മാത്രമല്ല, ടെക്സ്റ്റ് ബുക്കുകൾ, യൂണിഫോം, ക്ലാസുമുറികൽ, ബോർഡ് എല്ലാം സൗജന്യമായി സർക്കാർ തന്നെ കുട്ടികൾക്കു ലഭ്യമാക്കി.
1967ൽ 9 വർഷത്തെ വിദ്യാഭ്യാസം നിർബന്ധിതമാക്കി.
1975ൽ 11 വർഷത്തെ വിദ്യാഭ്യാസം നിർബന്ധിതമാക്കി.
ഒരു വർഷം പ്രീ സ്കൂളും പത്തുവർഷം പ്രാഥമികവും സെക്കന്ററിയുമായ വിദ്യാഭ്യാസാമാണ് കുട്ടികൾക്കു ലഭിക്കുന്നത്.
2012ൽ ഭരണാധികാരിയായ കിം ജോങ് ഉൻ ഉത്തര കൊറിയ നിർബന്ധിതമായ വിദ്യാഭ്യാസം 12 വർഷമാക്കി ഉയർത്തുമെന്നു പ്രഖ്യാപിച്ചു.
ഇതുപ്രകാരം സൗത് കൊറിയയുടെ പോലെ, 6 വർഷം എലിമെന്ററി വിദ്യാഭ്യാസവും 3 വർഷം മിഡിൽ സ്കൂളും 3 വർഷം ഹൈസ്കൂളുമായി മാറി.
പ്രാഥമികവിദ്യാഭ്യാസവും സെക്കന്ററി വിദ്യാഭ്യാസവും A primary school.
സാമൂഹ്യവിദ്യാഭ്യാസം A computer class at a school.
സാധാരണ നിലവിലുള്ള ഔപചാരിക വിദ്യാഭ്യാസ സമ്പ്രദായത്തിനു പുറമേ, സാമൂഹ്യ സ്കൂളുകൾ എന്ന ഒരു സ്കൂളുകൾക്കു പുറത്തുള്ള സംവിധാനവും നിലനിൽക്കുന്നുണ്ട്.
ഇതിൽ പാഠ്യേതര വിഷയങ്ങളിലും കുടുംബജീവിതം, ഉത്തര കൊറിയൻ മനുഷ്യബന്ധങ്ങളുടെ പരിധി ഇവയിൽ പരിശീലനം നൽകുന്നു.
ഒരു കുട്ടിയുടെ വളർച്ചയിൽ സാമൂഹ്യ സാഹചര്യത്തിനുള്ള പങ്കിനെപ്പറ്റി വളരെ പ്രാധാന്യത്തോടെ പരിശീലനം നൽകുന്നു.
1977ലെ തന്റെ പ്രബന്ധത്തിൽ കിം ഇൽ സുങ് സാമൂഹ്യ വിദ്യാഭ്യാസത്തിന്റെ വിവിധ ഘടകങ്ങളെപ്പറ്റി പ്രതിപാദിക്കുന്നുണ്ട്.
ലൈബ്രറികൾ, സ്മാരകങ്ങൾ, മ്യൂസിയങ്ങൾ, കൊറിയൻ വിപ്ലവവുമായി ബന്ധപ്പെട്ട ചരിത്ര സ്ഥാനങ്ങൾ തുടങ്ങിയ സാംസ്കാരികമാർഗ്ഗങ്ങളും മാസ്മീഡിയയും സാമൂഹ്യ വിദ്യാഭ്യാസത്തിനായി ലക്ഷ്യമിട്ടിരിക്കുന്നു.
സ്കൂൾകുട്ടികളുടെ കൊട്ടാരങ്ങൾ എന്നറിയപ്പെടുന്ന വളരെ വലിപ്പമുള്ള എല്ലാ സൗകര്യങ്ങളോടും കൂടിയ ജിമ്നേഷ്യവും തിയേറ്ററുകളും ഉത്തര കൊറിയയുടെ തലസ്ഥാനമായ പ്യൊങ്യാങില്ലും മറ്റുള്ളയിടങ്ങളിലും സ്ഥാപിച്ചിട്ടുണ്ട്.
ഈ കൊട്ടാരങ്ങളിൽ ചർച്ചകളും രാഷ്ട്രീയ പ്രഭാഷണങ്ങളും ഡിബേറ്റിങ് മത്സരങ്ങളും സെമിനാറുകളും കവിതാവായനകളും ശാസ്ത്ര ഫോറങ്ങളും സംഘടിപ്പിച്ചുവരുന്നു.
ഈ കുട്ടികളുടെ കൊട്ടാരങ്ങൾ പതിനായിരക്കണക്കിനു കുട്റ്റികളെയാണ് ദിവസവും ഇവിടേയ്ക്കാകർഷിക്കുന്നത്.
ഉന്നതവിദ്യാഭ്യാസം സർവ്വകലാശാലകൾ
ഉത്തരകൊരിയയിലെ ഓരൊ സർവ്വകലാശാലയും സൈന്യത്തിൽ മൂന്നുവർഷമെങ്കിലും സേവനമനുഷ്ഠിച്ച സൈനികരേയും അഞ്ചു വർഷമമെങ്കിലും തൊഴിലിൽ മുഴുകിയ തൊഴിലാളികളെയും ഒരു പ്രത്യേക എണ്ണമെങ്കിലും എടുക്കണം എന്നു നിഷ്കർഷിച്ചിട്ടുണ്ട്.
(20 മുതൽ 30 ശതമാനം വരെ).
മുതിർന്നവരുടെ വിദ്യാഭ്യാസം English lecture at the Grand People's Study House in Pyongyang ഇതും കാണൂ List of universities in North Korea Pyongyang Foreigners School Membership Training in Korea അവലംബം
ഉത്തര പൂർവ റെയിൽ‌വേ ഇംഗ്ലീഷ് വിലാസം https://ml.wikipedia.org/wiki/North_Eastern_Railway
ഇന്ത്യൻ റെയിൽവേയുടെ പതിനേഴ് മേഖലകൾ ഉള്ളതിൽ ഒന്നാണ് നോർത്ത് ഈസ്റ്റേൺ റെയിൽവേ .
ഇതിന്റെ ആസ്ഥാനം ഗോരഖ്പൂർ ആണ്.
ലഖ്‌നൌ , വാരാണസി എന്നീ ഡിവിഷനുകൾ ഉൾപ്പെടുന്നതാണ് നോർത്ത് ഈസ്റ്റേൺ റെയിൽവേ .
നേരത്തെ ഇത് ബംഗാൾ - നാഗ്പൂർ റെയിൽവേ എന്നാണ് അറിയപ്പെട്ടിരുന്നത്.
പുറത്തേക്കുള്ള കണ്ണികൾ ഔദ്യോഗിക സൈറ്റ് Archived 2005-12-31 at the Wayback Machine .
ഉത്തര യൂറോപ്യൻ സമതലം North European Plain coloured in green.
Topography of Europe.
യൂറോപ്പിലെ പോളണ്ട് , ഡെൻമാർക്ക് , ജർമ്മനി , ബെൽജിയം , നെതർലാൻഡ്‌സ് എന്നീ രാജ്യങ്ങളും വടക്കൻ ഫ്രാൻസിന്റെയും ചെക്ക് റിപ്പബ്ലിക്കിന്റെയും കുറച്ചു ഭാഗങ്ങളും അടങ്ങിയ പ്രദേശമാണ് ഉത്തര യൂറോപ്യൻ സമതലം ( North European Plain ( ജർമൻ :Norddeutsches Tiefland}},അഥവാ Mitteleuropäische Tiefebene; പോളിഷ് :Nizina Środkowoeuropejska, ഡാനിഷ് :Nordeuropæiske Lavland, പോളിഷ് :Noord-Europese Laagvlakte)
തെക്ക് ഹെർസിനിയൻ യൂറോപ്പിനും (മധ്യ യൂറോപ്യൻ ഉയർന്ന പ്രദേശങ്ങൾ) വടക്കൻ കടലിന്റെ തീരപ്രദേശങ്ങൾക്കും വടക്ക് ബാൾട്ടിക് കടലിനും ഇടയിലുള്ള താഴ്ന്ന സമതലങ്ങൾ ഇതിൽ ഉൾപ്പെടുന്നു.
ഈ രണ്ട് സമുദ്രങ്ങളെയും ഡെൻമാർക്കിലെ ജട്ട്‌ലാൻഡ് ഉപദ്വീപ് വേർതിരിക്കുന്നു.
വടക്കൻ യൂറോപ്യൻ സമതലം കിഴക്കൻ യൂറോപ്യൻ സമതലവുമായി ബന്ധിപ്പിച്ചിരിക്കുന്നു, ഇത് രണ്ടും ചേർന്ന് യൂറോപ്യൻ സമതലത്തിന്റെ ഭൂരിഭാഗവും ഉൾക്കൊള്ളുന്നു.
ഉത്തര കൊറിയയിലെ ഇന്റർനെറ്റ്
ഉത്തര കൊറിയയിൽ ഇന്റർനെറ്റ് ലഭ്യമാണെങ്കിലും കർശനമായി പരിമിതപ്പെടുത്തിയിരിക്കുന്നു; പ്രത്യേക അനുമതിയോട് കൂടി മാത്രം ഉപയോഗിക്കാവുന്നതും പ്രാഥമികമായി ഗവൺമെന്റ് ആവശ്യങ്ങൾക്കും വിദേശികളും മാത്രം ഉപയോഗിക്കുന്നതുമാണ് ഇത്.
പ്രധാന സ്ഥാപനങ്ങൾക്കിടയിലുള്ള ഫൈബർ ഓപ്റ്റിക് ബന്ധങ്ങൾ ഉൾപ്പെടെ രാജ്യത്ത് ചില ബ്രോഡ്ബാൻഡ് സൗകര്യങ്ങളുണ്ട്.
എന്നിരുന്നാലും, ഭൂരിഭാഗം വ്യക്തികൾക്കും സ്ഥാപനങ്ങൾക്കുമായി ഓൺലൈൻ സേവനങ്ങൾ ക്വാങ്മ്യോംഗ് എന്ന പേരിൽ അറിയപ്പെടുന്ന സൌജന്യ ഇന്റർനെറ്റ്-നെറ്റ്‍വർക്ക് വഴി നൽകുന്നുണ്ട്.
ഇത് വഴിയുള്ള ആഗോള ഇന്റർനെറ്റ് ലഭ്യത ചുരുക്കം ചിലർക്കായി പരിമിതപ്പെടുത്തിയിരിക്കുന്നു.
സേവന ദാതാക്കളും ലഭ്യതയും
ഉത്തര കൊറിയൻ സർക്കാരിന്റെ പോസ്റ്റ് ആൻഡ് ടെലികമ്യൂണിക്കേഷൻ കോർപ്പറേഷനും തായ്ലാന്റ് അടിസ്ഥാനമായ ലോക്സ്ലി പസഫികും ചേർന്നുള്ള സംയുക്ത സംരംഭവും ഉത്തര കൊറിയയിൽ ഇൻറർനെറ്റ് സേവന ദാതാവും ആയ സ്റ്റാർ ജോയിന്റ് വെൻച്വർ കമ്പനിയിൽ നിന്നും ഉത്തര കൊറിയയിൽ ഇന്റർനെറ്റ് സേവനം ലഭ്യമാണ്.
2009 ഡിസംബർ 21ന് ഉത്തര കൊറിയയുടെ ഇന്റർനെറ്റ് വിലാസ വിന്യസ നിയന്ത്രണം സ്റ്റാർ ജെവി ഏറ്റെടുത്തു.
സ്റ്റാർ ജെവിസിനു മുൻപ് ജർമ്മനിയിലേക്കുള്ള സാറ്റലൈറ്റ് ലിങ്ക് വഴി മാത്രമേ ഇന്റർനെറ്റ് ലഭിച്ചിരുന്നുള്ളൂ, അതിനു പുറമേ ചൈന യൂണിക്കോമുമായി നേരിട്ട് ബന്ധപ്പെടുക വഴി ചില ഗവൺമെന്റ് ആവശ്യങ്ങൾക്കും ഇന്റ‍ർനെറ്റ് ഉപയോഗിച്ചിരുന്നു.
ഉത്തര കൊറിയയുടെ ഏതാണ്ട് എല്ലാ ഇന്റർനെറ്റ് ട്രാഫിക്കും ചൈന വഴിയാണ് പോകുന്നത്.
2013 ഫെബ്രുവരി മുതൽ, കൊറ്യൊലിങ്ക് നൽകിയ 3ജി ടെലികമ്മ്യൂണിക്കേഷൻ നെറ്റ്‍വർക്ക് ഉപയോഗിച്ച് വിദേശികൾക്ക് ഇന്റർനെറ്റ് ഉപയോഗിക്കാൻ കഴിഞ്ഞിട്ടുണ്ട്.
സർക്കാരിന്റെ ഇന്റർനെറ്റ് ഉപയോഗം ഉത്തര കൊറിയൻ വെബ്സൈറ്റുകൾ
ഡിപിആർകെ ഗവൺമെന്റിന്റെ കീഴിൽ പ്രവർത്തിക്കുന്ന ഉറിമിൻസോക്കിരി പോലുള്ള മുപ്പതോളം വെബ്സൈറ്റുകളുണ്ട്.
43 ഉത്തര കൊറിയൻ സൈറ്റുകൾ വിദേശ സെർവറുകൾ ഉപയോഗിക്കുന്നതായി ദക്ഷിണ കൊറിയൻ പോലീസുകാർ കണ്ടെത്തിയിട്ടുണ്ട്.
ഈ വെബ്സൈറ്റുകൾ ദക്ഷിണ കൊറിയയോടും പാശ്ചാത്യരാജ്യങ്ങളോടും ശത്രുതാപരമായ മനോഭാവങ്ങൾ പ്രോത്സാഹിപ്പിക്കുന്നതായി പോലീസിന്റെ റിപ്പോർട്ടിൽ വ്യക്തമാക്കുന്നു.
ജോസൻ ടോംഗ്സിൻ (കൊറിയൻ ന്യൂസ് സർവീസ്), ജപ്പാനിലെ ഗുക് ജിയോൺസിയോൺ, ചൈനയിലെ യുണിഫിക്കേഷൻ അരിറങ്, യുണൈറ്റഡ് സ്റ്റേറ്റ്സിലെ മിൻജോക് ടോംഗ്സിൻ, പന്ത്രണ്ട് പുതിയ ഉത്തര കൊറിയൻ വെബ്സൈറ്റുകൾ, "കൊറിയ നെറ്റ്‍വർക്ക്" ഉൾപ്പെടെയുള്ളവയാണ് വിദേശ സെർവറുകൾ ഉപയോഗിക്കുന്ന വെബ്സൈറ്റുകൾ എന്നാണ് ദോംഗ്-എ ഇൽബൊ എന്ന പത്രം പറയുന്നത്.
ഉത്തര കൊറിയൻ സർക്കാർ കരാറിലേർപ്പെട്ട ഒരു ഏജൻസി ഉറിമിനൻസോക്കിരിക്ക് ഔദ്യോഗികമായ ഡിപിആർകെ യൂട്യൂബ് ചാനലും, ഫെയ്സ്ബുക്ക്, ട്വിറ്റർ അക്കൗണ്ടുകളും നൽകിയെന്നും 2010 ഓഗസ്റ്റിൽ ബിബിസി ന്യൂസ് റിപ്പോർട്ട് ചെയ്തിരുന്നു.
ട്വിറ്ററും യൂട്യൂബ് അക്കൗണ്ടുകളും കൊറിയൻ ഭാഷയിലാണ് .
ഒരു പുതിയ ട്വിറ്റർ പോസ്റ്റിൽ ഉത്തര കൊറിയക്കാർ പറയുന്നത്, ദക്ഷിണ കൊറിയയിലെ ഇപ്പോഴത്തെ ഭരണകൂടം 'അമേരിക്കയുടെ ഒരു വേശ്യയാണ്' എന്നാണ്, എന്നിരുന്നാലും ഈ പദങ്ങൾ ഒരു പക്ഷേ ഇംഗ്ലീഷിലേക്കുള്ള ഒരു മോശം വിവർത്തനമാകാം.
യുഎസ് സൈനികനെ പിന്തുടരുന്ന രണ്ട് മിസൈലുകളുടെ ചിത്രം, മറ്റ് കാർട്ടൂണുകൾ, ചിത്രങ്ങൾ, ടെക്സ്റ്റ് എന്നിവയുൾപ്പടെ അമേരിക്കയോടും ദക്ഷിണ കൊറിയയോടും വിരുദ്ധത പ്രകടിപ്പിക്കുന്ന ചില ഉള്ളടക്കങ്ങൾ ഔദ്യോഗിക വെബ്സൈറ്റിൽ അടങ്ങിയിരിക്കുന്നു.
2007 സെപ്റ്റംബറിൽ .kp ടോപ്പ്-ലെവൽ ഡൊമെയിൻ സൃഷ്ടിച്ചു.
ഉത്തര കൊറിയയുടെ ഗവൺമെന്റുമായി ബന്ധപ്പെട്ട വെബ്സൈറ്റുകൾ അതിൽ അടങ്ങിയിരിക്കുന്നു.
ദക്ഷിണ കൊറിയൻ ഇന്റർനെറ്റ് നിയന്ത്രണങ്ങൾ
ദക്ഷിണ കൊറിയൻ ഇന്റർനെറ്റ് ഉപയോക്താക്കൾ ഉത്തര കൊറിയയുമായുള്ള വ്യാപാര നിയമങ്ങൾ പാലിക്കേണ്ടതായിട്ടുണ്ട് (ആർട്ടിക്കിൾ 9 വിഭാഗം 2).
ഇതിൽ ഉത്തര കൊറിയക്കാരെ തങ്ങളുടെ വെബ്സൈറ്റുകൾ മുഖേന ബന്ധിപ്പിക്കുന്നതിന് യുണിഫിക്കേഷൻ മന്ത്രാലയത്തിന്റെ അനുമതി ലഭിക്കേണ്ടതുണ്ട്.
അവലംഭം
ഉത്തര ജക്കാർത്ത ഇംഗ്ലീഷ് വിലാസം https://ml.wikipedia.org/wiki/North_Jakarta
ഉത്തര ജക്കാർത്ത North Jakarta ( Jakarta Utara ) ഇന്തോനേഷ്യയിലെ തലസ്ഥാനമായ ജക്കാർത്തയുടെ 5 ഭരണഭാഗമായുള്ള നഗരഭാഗങ്ങളിൽ (കോട)ഒന്നാണ്.
ഇവ ചേർന്നാതാണ് ജക്കാർത്തയുടെ പ്രത്യേക തലസ്ഥാന പ്രദേശം.
തരുമനെഗര എന്ന പഴയ രാജ്യത്തിന്റെ പ്രധാന തുറമുഖമായിരുന്നു കിളിവുങ് നദിയുടെ അഴിമുഖം .
ഈ തുറമുഖമാണ് ജക്കാർത്ത ആയി മാറിയത്.
ജക്കാർത്തയുടെ അനേകം ചരിത്രശേഷിപ്പുകളും പുരാതനനിർമ്മിതികളും ഉത്തര ജക്കാർത്തയിലുണ്ട്.
താൻജുങ് പ്രിയോക്കിന്റെ രണ്ടു ഭാഗങ്ങളും ചരിത്രപ്രാധാന്യമുള്ള സുന്ദ കെലാപ്പയും ഉത്തര ജക്കാർത്തയിൽ കാണാം.
2010 സെൻസസ് അനുസരിച്ച്, 1,645,312 ജനസംഖ്യയുള്ള ഈ പട്ടണത്തിൽ താൻജുങ് പ്രിയോക്കിൽ ആണ് ഭരണകേന്ദ്രം.
ഉത്തര ജക്കാർത്തയിലാണ് ജക്കാർത്തയിലെ ഒറിജിനൽ പ്രാകൃതികമായി നിലനിൽക്കുന്ന കണ്ടൽവനങ്ങൾ സ്ഥിതിചെയ്യുന്നത്.
ഈ പട്ടണം വളർന്നപ്പോൾ ഈ കണ്ടൽക്കാടുകളിൽ കുറച്ചുഭാഗം നഗരഭാഗമായി മാറി നശിപ്പിക്കപ്പെട്ടു.
എന്നിരുന്നാലും വനവത്കരണം നടത്തി 400 ഹെക്റ്റാർ പ്രദേശത്ത് കണ്ടൽക്കാടുകൾ വളർത്തിയെടുക്കുന്ന പ്രൊജക്ട് തുടങ്ങിയിട്ടുണ്ട്.
ഈ പ്രൊജക്ടിന്റെ പ്രധാന ഉദ്ദേശ്യം, തീരപ്രദേശങ്ങളിൽ പ്രത്യേകിച്ചും പന്തായ് ഇന്താകപൂക്ക് പ്രദേശത്ത് കടലിന്റെ ആക്രമണത്തെ ചെറുക്കുക എന്നതാണ്.
ഉത്തര ജക്കാർത്തയുടെ ഉത്തര ഭാഗത്ത് ജാവാ കടൽ ചുറ്റിക്കിടക്കുന്നു; കിഴക്ക് ബെക്കാസിയും തെക്ക് ഭാഗത്ത്, പടിഞ്ഞാറൻ ജക്കാർത്ത, മദ്ധ്യ ജക്കാർത്ത, കിഴക്കൻ ജക്കാർത്ത എന്നിവയും കിടക്കുന്നു.
ടാങ്എറാങ് ആണ് പടിഞ്ഞാറുള്ളത്.
ചരിത്രം Laundry workers working at Ciliwung river in Pasar Baru, circa between 1915 and 1925.
ജക്കാർത്ത പട്ടണം ഇന്ന് ഉത്തര ജക്കാർത്ത എന്നറിയപ്പെടുന്ന പ്രദേശത്തുനിന്നുമാണ് വളർന്നുവന്നത്.
അഞ്ചാം നൂറ്റാണ്ടിൽ കിളിവുങ്-ആങ്‌കെ നദിയുടെ അഴിമുഖത്തുള്ള തുറമുഖനഗരമായ സുന്ദാപുര (ഇപ്പോൾ തുഗു, ജക്കാർത്ത, ബെക്കാസി എന്നിവയുടെ അടുത്ത്)സുന്ദാപുര ആയിരുന്നു രാജാവായ മുളവർമ്മൻ ഭരിച്ച തരുമനെഗര രാജ്യത്തിന്റെ പ്രധാന തുറമുഖം.
പതിനാറാം നൂറ്റാണ്ടിൽ ഇന്ന് ഉത്തര ജക്കാർത്ത എന്ന പേരിൽ അറിയപ്പെടുന്ന പ്രദേശത്തു മാത്രമായിരുന്നു ഈ പട്ടണം സ്ഥിതിചെയ്തിരുന്നത്.
അന്ന് ഈ പട്ടണം ജയാകർത്ത എന്നാണറിയപ്പെട്ടത്.
ജയാകർത്തയിലെ ഭരണരീതി അനേകം പ്രാവശ്യം മാറിയിരുന്നു.
അവിടത്തെ ഭരണകർത്താക്കളേയും ഭരണനിയന്ത്രണപ്രദേശവും മാറിവന്നു.
ഈ പ്രദേശത്ത് 3 തരം സർക്കാർ സംവിധാനങ്ങൾ ഉണ്ട്: ആദ്യത്തേത്, സിറ്റി ഗവണ്മെന്റ്, ജയകർത്തായിലെ പ്രഭുവാണ് ഭരണം നേരിട്ട് നിയന്ത്രിച്ചത്.
ഇന്നിത് ആങ്‌കെ തുറമുഖം എന്നറിയപ്പെടുന്നു.
രണ്ടാമത്, ജയകർത്തായിലെ പ്രഭുവിനു കീഴിലുള്ള നേതാക്കന്മാർ, ഇവർ പസാർ ഇകാൻ, കോട്ട എന്നീ പ്രദേശങ്ങൾ ഭരിച്ചു.
മൂന്നാമത്, ലോകസർക്കാർ.
താൻജങ് പ്രിയോക്ക്.
പതിനേഴാം നൂറ്റാണ്ടിന്റെ ആദ്യപാദത്തിൽ, ചൈനക്കാരും മറ്റു തദ്ദേശീയ ജനതകളും ഈ പ്രദേശം ഭരിച്ചു.
എന്നാൽ, പിന്നീട്, ഡച്ച് ഈസ്റ്റ് ഇൻഡീസ് കമ്പനിയോട് ഇവർക്ക് പരാജയമടയേണ്ടിവന്നു.
1854ൽ the Law of Comptabuliteit വന്നു.
ജക്കാർത്ത പ്രദേശത്തെ മൂന്നു പ്രദേശമായി വിഭജിച്ചു: the Voorsteden (the suburbs), Regentschap Batavia (the Regency of Batavia) and private areas (supervised by the Department of Security - Afdeling I)
1905ൽ ഭരണസമ്പ്രദായം വീണ്ടും മാറി.
ജപ്പാൻ ഇന്തോനെഷ്യയെ ആക്രമിച്ചു കീഴടക്കിയപ്പോൾ, ഭരണരീതി ജപ്പാനീസ് ആയി.
ഷിക്കു എന്നായിരുന്നു ഭരണരൂപം.
ഉത്തര ജക്കാർത്ത ജില്ലകളായി വിഭജിക്കപ്പെട്ടു.
ഷികു പെഞാറിങ്കൻ, ഷികു താഞുങ് പ്രിയോക്ക്, ഷികു ബെക്കാസി.
1945ആഗസ്ത് 17നു ഇന്തോനെഷ്യയുടെ യൂണിട്ടറി റിപ്പബ്ലിക്ക് പദവി നേടി.
ജക്കർത്ത ഉൾപ്രദേശം അനേകം ഭരണഭാഗങ്ങളായി വിഭജിച്ചിട്ടുണ്ട്.
1957ൽ കോടപ്രജ ജക്കാർത്ത റായ (രാജ്യം)യുടെ രൂപീകറണശേഷം കോടപ്രജ ജക്കാർത്ത റായ നയിക്കുന്നത്, കോടമദ്ധ്യപ്രെഅഡേഷI.
വിനോദസഞ്ചാരം North Jakarta skyline Mangga Dua Mall
ഉത്തര ജക്കാർത്തയിലെ സർക്കാർ വിനോദസഞ്ചാരം വികസിപ്പിക്കുന്നതിനായിടൂറിസത്ത് പങ്കെടുത്തവർക്ക്
പ്രധാന വിനോദയാത്രാപ്രവർത്തനം Taman Margasatwa Muara Angke (Muara Angke Wildlife Sanctuary) Sentra Perikanan Muara Angke (Muara Angke Fishing Port) Pelabuhan Sunda Kelapa (Sunda Kelapa Harbor) Masjid Luar Batang (Luar Batang Mosque) Mangga Dua shopping district Taman Impian Jaya Ancol Bahtera Jaya Stasiun Kereta Api Tanjung Priok (Tanjung Priok Station) Jakarta Islamic Center Cagar Budaya Rumah Si Pitung dan Masjid Al Alam (Si Pitung's House and Al Alam Mosque) Gereja Tugu (Tugu Church) Sentra Belanja Kelapa Gading (Kelapa Gading shopping center) ഉപജില്ലകൾ
ഉത്തര ജക്കാർത്ത 6 ഉപജില്ലകളായി വിഭജിച്ചിരിക്കുന്നു: Cilincing Koja Kelapa Gading Tanjung Priok Pademangan Penjaringan സ്റ്റേഡിയം
2014 മേയ് 28നു ഒരു പുതിയ സ്റ്റേഡിയത്തിനായി 12.05 ഹെക്റ്റാർ സ്ഥലം പഴയ സ്റ്റേഡിയം സ്ഥിതിചെയ്തിരുന്ന സ്ഥലത്തു സ്ഥാപിക്കൻ നടപടിയായി.
ഈ പുതിയ സ്റ്റേഡിയം പ്രൊജക്ടിനു Rp1.2 trillion ($103.2 million) ആണു ചിലവ്.
50,000-സീറ്റുള്ള ആത്യന്താധുനിക സ്റ്റേഡിയം, 2 ട്രൈനിങ് ഫീൽഡ്, ഒരു ജലപാർക്കും ഓട്ടത്തിനുള്ള ട്രാക്കും ബൈക്കിനുള്ള പാതയും ഒരു പ്രദർശനശാലയും മറ്റു വിനോദസംവിധാനങ്ങളും ഈ സ്റ്റേഡിയത്തിനു ചുറ്റും ഒരുക്കുന്നുണ്ട്.
ഈ പ്രൊജക്ട് 2017 അവസാനമാകുമ്പോഴെയ്ക്കും പൂർത്തിയാവുമെന്നു കരുതുന്നു.
ഉത്തര കൊറിയ ഇംഗ്ലീഷ് വിലാസം https://ml.wikipedia.org/wiki/North_Korea ഉത്തര കൊറിയ ദേശീയ പതാക ദേശീയ ചിഹ്നം ആപ്തവാക്യം: സമൃദ്ധവും മഹത്തരവുമായ ദേശം ദേശീയ ഗാനം: ഏഗുക്ക തലസ്ഥാനം പ്യോംങ്യാംഗ് രാഷ്ട്രഭാഷ കൊറിയൻ ഗവൺമന്റ്‌ പ്രതിരോധ സമിതി അധ്യക്ഷൻ Choe Ryong-hae ‌ കമ്മ്യൂണിസ്റ്റ് റിപബ്ലിക് കിം ജോങ് ഇൽ 1 കിം യോങ് നാം 2 {{{സ്വാതന്ത്ര്യം/രൂപീകരണം}}} ഓഗസ്റ്റ് 15 , 1945 വിസ്തീർണ്ണം 1,20,540 ചതുരശ്ര കിലോമീറ്റർ ജനസംഖ്യ • ജനസാന്ദ്രത 2,31,13,019 190/ച.
മീ നാണയം വോൺ ( KPW ) ആഭ്യന്തര ഉത്പാദനം 4,000 കോടി ഡോളർ ( 87 ) പ്രതിശീർഷ വരുമാനം $1,800 ( 149 ) സമയ മേഖല UTC+8:30 ഇന്റർനെറ്റ്‌ സൂചിക .kp ടെലിഫോൺ കോഡ്‌ +850 1.
കിം ജോങ് ഇൽ ആണ് രാജ്യത്തെ അധികാര കേന്ദ്രം.
പ്രസിഡന്റ് തുടങ്ങിയ പദവികൾ ഉത്തര കൊറിയയിലില്ല.
പ്രതിരോധ സമിതിയുടെ തലവനായ കിം ജോങ് ഇൽ-നെ പരമോന്നത നേതാവായി കണക്കാക്കുന്നു.
അദ്ദേഹത്തിന്റെ പിതാവും പരമാധികാരിയുമായിരുന്ന കിം ഇൽ സങ്ങിന് മരണ ശേഷം “സ്വർഗീയ പ്രസിഡന്റ് ”എന്ന പദവിയും ഉത്തര കൊറിയൻ ഭരണ ഘടന നൽകിയിട്ടുണ്ട്.
കിം യോങ് നാമാണ് രാജ്യാന്തര തലങ്ങളിൽ ഉത്തര കൊറിയയെ പ്രതിനിധീകരിക്കുന്നത്.
ഉത്തര കൊറിയ (ഔദ്യോഗിക നാമം: ഡെമോക്രാറ്റിക് പീപ്പിൾസ് റിപബ്ലിക് ഓഫ് കൊറിയ) ഏഷ്യാ വൻ‌കരയുടെ കിഴക്കുഭാഗത്തുള്ള രാജ്യമാണ്.
ഉത്തര കൊറിയ കമ്യൂണിസ്റ്റ് രാഷ്ട്രമാണ് .
ഏക പാർട്ടി ഭരണം നിലനിൽക്കുന്ന ഉത്തര കൊറിയയെ പാശ്ചാത്യ രാജ്യങ്ങൾ സർവ്വാധിപത്യ രാജ്യമെന്ന് വിലയിരുത്തന്നു.
കൊറിയ ഉപദ്വീപിന്റെ വടക്കു ഭാഗമാണ് ഈ രാജ്യത്തിന്റെ ഭൂമിശാസ്ത്ര സ്ഥാനം.
തെക്ക് ദക്ഷിണ കൊറിയയും വടക്ക് ചൈനയുമാണ് ഉത്തര കൊറിയയുടെ അതിരുകൾ' വടക്ക് കിഴക്ക് റഷ്യൻ ഫെഡറേഷനുമായി 18.3 കി.
മി. നീളം മാത്രമുള്ള ചെറിയ അതിർത്തിയുമുണ്ട്.
ഉത്തര ചോസോൺ എന്നാണ് ഉത്തര കൊറിയാക്കാർ സ്വന്തം രാജ്യത്തെ വിളിക്കുന്നത്.
1945 വരെ കൊറിയ ഉപദ്വീപ് ഒറ്റ രാജ്യമായിരുന്നു.
എന്നാൽ ജപ്പാന്റെ അധീനതയിലായിരുന്ന കൊറിയ രണ്ടാം ലോകയുദ്ധത്തിൽ ജപ്പാൻ തോറ്റതോടെ സ്വാതന്ത്രം നേടുകയും രണ്ടാം ലോകമഹായുദ്ധാനന്തരം ദക്ഷിണ കൊറിയ , ഉത്തര കൊറിയ എന്നിങ്ങനെ രണ്ടു രാജ്യങ്ങളായി വിഭജിക്കപ്പെട്ടു.
ദക്ഷിണ കൊറിയയെക്കൂടാതെ ചൈന , [[റഷ്യ] ജപ്പാനുമായി സമുദ്രാതിർത്തിയും പങ്കിടുന്നു.